**Webinar e-TALENTA in predstavitev društva DSI**

Spoštovani člani, spoštovane članice.

Cenjene kolegice, cenjeni kolegi.

Z velikim veseljem vam sporočamo, da smo ponovno obudili ter obogatili naše sodelovanje z vodilno evropsko spletno casting platformo za igralce e-TALENTA.

Ker se evropska filmska krajina trenutno razvija z izredno hitrim tempom in neprestano išče nove priložnosti ter obraze, smo v sodelovanju z e-TALENTA zasnovali idejo, da bi za člane in članice društva DSI organizirali veliko spletno predtavitev našega člansta ter delovanja društva.

**30.03.2023 bodo namreč vsi člani društva, ki imajo narejene profile na e-TALENTA, vključeni v posebno promocijo članov društva DSI, ki bo deljena z več kot 4000 casting direktorji, producenti in režiserji.** Promocija bo potekala preko posebne spletne strani, ki bo vzpostavljena samo za namen predstavitve članov DSI-ja, kar bo vsem sodelujočim omogočilo večje možnosti, da ste opaženi in da opozorite nase tudi v mednarodnem prostoru. Casting direktorji, producenti in režiserji bodo o promociji obveščeni tudi preko elektronske pošte in socialnih omrežij.

Vsem članom in članicam društva DSI tako ponujamo priložnost, da se predstavijo in na profesionalen ter celosten način prezentirajo sebe in svoje delo na platformi, ki je dostopna v sedmih svetovnih jezikih.

Če nimate ustvarjenega profila lahko to storite kadarkoli do 30.03.2023 na tej povezavi <https://www.e-talenta.eu/sl/> .

Da bi najbolje izkoristili vse možnosti, ki jih ponuja e-TALENTA, vse člane vabimo na **brezplačni webinar 07.03.2023 ob 16:00** s Sophio Tamaro, urednico spletnega marketinga pri e-TALENTA, ki ste jo nekateri že spoznali na delavnici, ki se je odvila v Ljubljani novembra 2019.

Če želite biti del predstavitve in se udeležiti brezplačnega webinarja, ki bo izveden samo za člane društva, izpolnite obrazec za prijavo na tej povezavi <https://www.e-talenta.eu/sl/webinar-in-predstavitev-drustva-dsi/> . **Rok za prijavo je do vključno ponedeljka 06.03.2023.** Webinar bo potekal preko platforme Zoom in bo trajal nekje med 30-60min. Pred začetkom webinarja vam bomo poslali še dodatne informacije.

Vse dobro in upam, da se vidimo v čimvečjem številu,

Jurij Drevenšek, predsednik DSI